13/02/2015 | Administración LocalMunicipal
Arteixo
Persoal
Convocatoria e bases do proceso de selección dunha praza de enxeñeiro/a do servizo de augas

É obxecto das presentes Bases a aprobación da Convocatoria e regulación das Bases do proceso selectivo para a cobertura temporal, cun período de prácticas previo de 6 meses, de persoal funcionario interino (interinidade ao abeiro do art.10.1. c) do EBEP), do posto de ENXENEIRO/A SUPERIOR DE CAMIÑOS, CANAIS E PORTOS (OU GRAO UNIVERSITARIO EQUIVALENTE CON FORMACIÓN DE POSTGRAO/Master de especialidade en xestión de augas), adscrito ao Dpto. de Obras-Servizos, SERVIZO DE AUGAS, dotada coas retribucións correspondentes ao grupo A1, complemento destino 22 (Técnico superior de Admón Especial segundo art.76 e concordantes da lei 7/2007), a través de procedemento de CONCURSO-OPOSICIÓN. Entre outras funcións propias da súa categoría profesional, serán encomedadas a este posto de traballo as seguintes: - Xestión global das plantas de captación de auga potable municipais: control e análise dos parámetros que inciden no funcionamento do servizo – procesos de tratamento, consumo de reactivos, enerxía eléctrica, rendimento técnico,. - Elaboración de proxectos de mellora das instalacións do Servizo de Augas, ademais das asumidas ate o de agora por unha asistencia técnica que desaparecerá na cobertura deste posto, como son: elaboración de programas de mostreo e análise da auga distribuida; control de procesos de depuración de augas residuais e estudios de mellora dos mesmos con elaboración de propostas técnicas para aprobación de normas de actuación en función dos resultados das análises - Realización de procedementos de cloración e esterilización da auga subministrada - Planificación das normas e actuación do control de verquidos e demais que podan corresponder ao exercicio profesional do posto por competencias específícas e por titulación, baixo coordenación do responsable político de área e/ou da Alcaldía-Presidencia Para tomar parte no proceso selectivo, os/as aspirantes deberán reunir os seguintes requisitos na data de expiración do prazo concedido para a presentación de instancias-solicitudes: a. Ser español/a ou nacional doutro Estado membro da Comunidade Europea nos termos previstos nos art.57 e 58, e disposición derogatoria única da Lei 7/2007 pola que se deroga a Lei 17/1993, do 23 de decembro, sobre acceso a determinados sectores da Función pública dos nacionais dos demais membros da Comunidade Europea. Poderán participar nos procesos selectivos nacionais doutros Estados da Unión europea e/ou extranxeiros residentes en España, sen necesidade de que se inclúa expresamente nas Bases específicas de cada convocatoria, de acordo coa Lei Orgánica 4/2000 de 11 de xaneiro, sobre dereitos e liberdades dos estranxeiros en España b. Ter cumpridos os 16 anos de idade e non exceder da idade máxima de xubilación forzosa (modificación introducida polo art.56.1. c) da lei 7/2007 c. Estar en posesión do título de Enxeñeiro Superior de Camiños, canais e portos ou titulación universitaria equivalente (grao universitario equivalente mais formación postgrao/Master na especialidade de xestión de augas), sempre que acrediten a capacitación propia das funcións do posto convocado d. Non padecer enfermidade nin defecto físico que impida o normal desenvolvemento das funcións correspondentes a dita praza. Acreditarase mediante declaración xurada (ou na declaración da Instancia adxunta as presentes Bases). As persoas con minusvalías deberán aportar certificación do correspondente organismo, facendoo constar asemade na instancia, sinalando se precisan adaptacións para realización das probas e espeficando tales adaptacións e. Non ter sido separado mediante expediente disciplinario do servizo de calquera das Administracións Públicas, nin estar inhabilitado para o desenvolvemento de funcións públicas por sentenza firme. Acreditarase mediante declaración xurada (ou na declaración da Instancia adxunta as presentes Bases) a. As instancias solicitando tomar parte no proceso selectivo dirixiranse ao Sr. Alcalde-Presidente do Concello, presentándose preferentemente no REXISTRO XERAL do mesmo (dada a urxencia na cobertura deste posto, os/as aspirantes que presentaran a Instancia en calquera das formas previstas no artigo 38.4 da Lei 30/92 de 26 de novembro, do Réxime Xurídico das Administracións Públicas e do Procedemento Administrativo Común, deberán remitir por fax copia da Instancia sellada ao número 981 602 417 dentro do prazo sinalado) no prazo de 10 días naturais, contados a partir do seguinte ao da publicación de anuncio de convocatoria nun diario dos de maior tirada provincial, toda vez se teñan publicadas a convocatoria no BOP e as bases no taboleiro de edictos da Corporación, así como comprementariamente na web municipal b. A instancia irá inexcusábelmente acompañada da seguinte DOCUMENTACIÓN: - Fotocopia cotexada do DNI (no seu defecto, resgardo do DNI, pasaporte ou carné de conducir) - Fotocopia cotexada da titulación requerida para o acceso ao posto - Declaración xurada específica dos requisitos contemplados na Base 2º d) e ) ou, no seu caso, declaración contida no modelo de Instancia adxunto as presentes Bases - Currícula vitae segundo Baremo contido nas presentes Bases, con fotocopia de tódolos méritos profesionais e académicos que se desexen presentar, de conformidade ás presentes Bases (os méritos profesionais deberán acreditarse con copia dos contratos de traballo MAILO Informe de vida laboral ou, no caso de Administracións públicas, certificado expedido polo fedatario público da Administración maila copia do contrato e/ou nomeamento - Carta de pagamento de ter aboado os dereitos de exame nos servizos económicos municipais (Tesourería) ou certificado do Servizo público de emprego (INEM) polo que se acredite a exención do pagamento de tasas por situación de desempregado de longa duración (de conformidade ao establecido na ordenanza fiscal nº 11). En ningún caso a presentación e pago da taxa por dereitos de exame suporá substitución do trámite de presentación de instancia. Asemade a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do/a aspirante - Quedarán exentos/as do pagamento das tasas de dereito de exame, aqueles/as aspirantes que acrediten minusvalía e/ou situación de desemprego de longa duración (a tal efecto deberá aportarse xunto coa instancia o certificado de minusvalía superior ao 33% ou certificado do INEM de estar en situación de desemprego durante 1 ano ou mais tempo) segundo a Ordenanza fiscal nº 11 do Concello de Arteixo c. Os dereitos de exame establécense en 35´50 € TAXAS DE EXAMEN, e só serán devoltos a quen non fora admitido/a ao proceso selectivo por non reunir os requisitos esixidos no epígrafe 2º das presentes bases, esto é unicamente a aqueles/as aspirantes que resulten excluídos na listaxe definitiva d. Expirado o prazo de presentación de instancias a Alcaldía-Presidencia dictará Resolución a maior brevidade posible, dado o trámite de urxencia desta convocatoria, polo que se declarará aprobada a listaxe provisional de admitidos/as e excluídos/as con indicación, se é o caso, dos motivos de exclusión e do prazo para a corrección da documentación. No caso de non existir aspirantes excluidos/as, poderase elevar a definitiva a listaxe provisional na mesma resolución, dando inicio ao proceso selectivo 4.1.- Publicarase no taboleiro de Edictos da Casa do Concello a relación definitiva de aspirantes admitidos/as e excluídos/as, a composición nominativa do Tribunal cualificador cos titulares e suplentes e o lugar, composto en base ao principio de idoneidade e especialidade e segundo o establecido na Lei 7/2007 e Lei de igualdade do home e da muller. Asemade, na mesma resolución determinarase o día e hora de comezo do proceso selectivo. A publicación dos sucesivos anuncios para a celebración das probas restantes toda vez iniciado o proceso selectivo, así coma a listaxe dos/as aspirantes coas cualificacións en cada exercicio (ben de xeito nominativo ou ben con códegos de identificación no suposto de exercicios anónimos), efectuarase no taboleiro de Edictos da Casa do Concello (e sempre que sexa posible, con carácter non preceptivo e complementario na web municipal) 4.2.- Coa finalidade de facilitar o acceso á información dos/as aspirantes e, sempre con carácter complementario, tanto as Convocatorias e Bases, como os anuncios de calificacións, chamamento a exercicios, etc., serán publicados na web municipal, toda vez sexa realizada a publicación no taboleiro de Edictos. Asemade, tamén aparecerán, sempre que sexa posible, as calificacións numéricas co nome a apelidos dos/as aspirantes que acaden a consideración de Apto, así como o nome e apelidos dos/as aspirantes que resulten non aptos e os non presentados. Tales publicacións na web municipal non terán validez administrativa a efectos de cómputo de prazos ou calquera outra, senón meramente informativa. Asemade, a información de carácter persoal contida nas mesmas será posible baixo a consideración de que os/as aspirantes, coa sinatura da instancia solicitando tomar parte no proceso, se someten e aceptan todo o clausulado establecido na Convocatoria. Os restantes usos dos datos personais contidos nas solicitudes, así como todo o desenvolvemento dos procesos selectivos, será de carácter interno e uso restrinxido, segundo o estipulado na lei 15/1999, de 13 de decembro Como normas xerais no desenvolvemento do proceso selectivo, establécense as seguintes: 4.3.- Baixo ningunha circunstancia facilitarase información telefónica dende o Servizo central de Información sobre prazos de presentación de instancias, documentación, listaxes de admisión de aspirantes, chamamento a exercicios, calificacións obtidas ou similares. As consultas sobor o contido das Bases ou sobre posibles interpretacións, dúbidas e/ou cuestións incidentais únicamente poderán ser atendidas polo departemento de RR. HH (telefónicamente ou por escrito). Calquera outra cuestión ou incidencia relativa ao desenvolvemento do proceso selectivo será resolta polo Tribunal calificador designado no proceso selectivo 4.4.- Os/as aspirantes convocaranse para cada exercicio en chamamento único, agás casos de forza maior, debidamente acreditados a apreciados discrecionalmente polo Tribunal. O prazo mínimo entre un exercicio e o seguinte será de 48 horas, agás naqueles casos que o Tribunal, co consenso de todos os/as aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos/ás aspirantes un descanso mínimo de 30 minutos 4.5.- Para determinar a orde de actuación dos/as aspirantes naqueles exercicios que non poidan celebrarse conxuntamente, actuarase por orden alfabética, segundo Resolución de 22 de xaneiro de 2013, da Consellería de Facenda. Esto é, comezarase por aqueles/as aspirantes que o primeiro apelido comece pola letra “x”. No suposto de que non exista aspirante co primeiro apelido que comece pola letra “x” pasarase á letra “y” e así sucesivamente 4.6.- O Tribunal poderá requirir aos/ás aspirantes, en calquera momento da práctica de calquera exercicio ou proba, co obxecto de que acrediten a súa identidade, para o que deberán estar provistos do DNI ou documentación identificativa análoga (carné de conducir ou pasaporte). Pese a que na realización das probas, velarase polo anonimato dos/as aspirantes, sempre que o Tribunal así o estime pertinente pola lóxica do desenvolvemento do proceso selectivo, os/as aspirantes serán chamados, en chamamento único, polo/a Secretario/a actuante do Tribunal debendo identificarse nese momento únicamente ante este membro do Tribunal, coa mesma acreditación identificativa que a mencionada enriba 4.7.- Se durante o desenvolvemento do proceso selectivo chegase a coñecemento do Tribunal que algún/algunha dos/as aspirantes carece de calquera dos requisitos esixidos na convocatoria, excluirase da mesma previa audiencia do/a interesado/a, comunicándollo no mesmo día á autoridade que convocou o proceso selectivo O proceso selectivo consisitirá nun Concurso-Oposición, cunha fase previa de baremo de méritos cun peso do 30 puntos (30% do total do proceso) e unha Fase de Oposición, cun peso total de 70 puntos ( 70% do total do proceso). A Fase de Concurso, rexirase polo seguinte BAREMO DE MÉRITOS (máximo 30 puntos): BAREMO DE MÉRITOS que deberá aportarse no MODELO adxunto á instancia (Currícula vitae), coa documentación acreditativa e segundo o seguinte Baremo: (30 PUNTOS MAX.) · FORMACIÓN ACADÉMICA (ate un máximo de 10 puntos, non sendo resultado das puntuacións máximas dos diferentes epígrafes). Unicamente serán valorados aqueles méritos formativos realizados por centros homologados, colexios profesionais, sindicatos, Admóns. públicas e similares acreditados oficialmente. No suposto de non figurar o número de horas lectivas (ou conversión de equivalencia, por exemplo: créditos, será considerada a puntuación menor). No caso de cursos de informática non serán tidos en conta aqueles propios de informática de usuario, así como tampouco aqueles con máis de 10 anos de antigüedade. A valoración dos distintos cursos é excluinte, de xeito que non poderá valorarse dúas veces un único curso/título) - Título de postgrao en Prevención de riscos laborais: Técnico Superior en Prevención de riscos laborais: 1´5 puntos; Técnico Medio en Prevención de Riscos laborais: 1 punto - Cursos de postgrao, Masters ou Experto universitario (igual ou superior a 150 horas lectivas) relacionados de xestión da auga ou directamente co posto de traballo (Programa superior de Enxeñería de Servizos da Auga, Master de sistemas de abastecemento e saneamento,.): 3 puntos por cada curso de postgrao e un máximo de 5 puntos - Outros Cursos de postgrao, Masters ou Experto universitario (igual ou superior a 150 horas lectivas) relacionados indirectamente coas funcións do posto convocado: 1 punto por cada un, ate un máximo de 3 puntos - Por formación relacionada directamente coas funcións do posto convocado: 0´20 puntos por cada 20 horas acumuladas ate un máximo de 5 puntos - Por formación relacionada coa Administración pública: 0´10 puntos por cada 20 horas acumuladas ate un máximo de 5 puntos - Por cursos/formación de Informática en programas de Autocad, GISS ou similares: 0´15 puntos por cada 30 horas acumuladas ate un máximo de 3 puntos - Por cursos de galego de nivel superior ao de Perfeccionamento/Celga IV que exime da realización do 3º exercicio: Curso de linguaxe administrativa, nivel medio: 0´5 punto, nivel superior: 1 punto · EXPERIENCIA PROFESIONAL (ate un máximo de 20 puntos): - Por experiencia profesional en postos de igual natureza e similares funcións que o convocado, en servizos de xestión, abastecemento, saneamento de auga, tanto na Admón. pública como na empresa privada: 1 punto por cada 6 meses acumulados ate un máximo de 15 puntos - Por calquera outra experiencia profesional na Admón. pública ou empresa privada, relacionada coa especialidade de enxeñería e co nivel técnico do posto convocado: 0´25 puntos por cada 6 meses acumulados ate un máximo de 5 puntos FASE DE OPOSICIÓN ( 70 PUNTOS MAX.) A fase de OPOSICIÓN, consistirá nos seguintes exercicios: 1º exame teórico (obrigatorio e non eliminatorio), 2º exame práctico (obrigatorio e non eliminatorio), 3º exame língua galega, obrigatorio e eliminatorio, salvo acreditación da correspondente convalidación do nivel Celga IV ou perfeccionamento, o que eximirá da realización do mesmo, 4º exercicio entrevista curricular (obrigatorio e non eliminatorio). O prazo mínimo entre un exercicio e o seguinte da fase de Oposición será de 48 horas, agás naqueles casos que o Tribunal, co consenso de todos os/as aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo ao/ás aspirantes un descanso mínimo de 30 minutos.1º EXERCICIO: exame teórico, carácter obrigatorio e non eliminatorio Consistirá na exposición escrita de tres temas, durante un tempo máximo de 120 minutos. Os tres temas a desenvolver serán elexidos de entre catro temas propostos polo Tribunal, baseándose esta proposta no sorteo de tódolos temas do temario anexo (xeral e específico) adxunto ás presentes bases. Este exercicio puntuarase de 0 a 20 puntos, non sendo necesario acadar puntuación algunha, dado o seu carácter non eliminatorio. O Tribunal, rematado o tempo do exercicio, poderá solicitar aos/ás aspirantes a lectura do mesmo, debendo éstes ceñirse á exposición escrita realizada e, estando os membros do Tribunal competencialmente capacitados para facer calquera pregunta ou aclaración relacionada coa exposición realizada.2º EXERCICIO: exame práctico, carácter obrigatorio e non eliminatorio Consistirá na realización dunha proba de capacitación relacionada coas funcións e nivel de dificultade propias do posto convocado, na que os/as aspirantes desenvolverán por escrito dous/varios suposto/s prácticos plantexado polo Tribunal e relacionado/s co temario Anexo específico adxunto á convocatoria. A duración do exercicio non superára as tres horas, permitíndose a utilización de apoio bibliográfico e/ou documental, sempre previa aprobación dos membros do Tribunal. Este exercicio puntuarase de 0 a 45 puntos, non sendo necesario acadar puntuación algunha, dado o seu carácter non eliminatorio. Finalizado o tempo concedido, o Tribunal poderá solicitar a lectura do exercicio aos/ás aspirantes, que deberán ceñirse á exposición escrita realizada, quedando o Tribunal capacitado para realizar canta pregunta considere oportuna en relación ao exercicio desenvolto.3º EXERCICIO: proba de língua galega, carácter eliminatorio e obrigatorio, salvo acreditación de exención. Cualificación APTO/NON APTO Dacordo co art.6.3º da lei de Normalización lingüÍstica quedarán exentos/as de mesma os/as aspirantes que, no momento da realización, acrediten estar en posesión do certificado correspondente debidamente homologado pola Xunta de Galicia (Lei 2/2009, de 23 de xuño, que modifica a Lei da Función pública de Galicia) debendo acreditarse a superación do Curso de perfeccionamento en língua galega, CELGA IV ou nivel equivalente. No suposto de non estar exentos/as deste exercicio, os/as aspirantes deberán obrigatoriamente realizar unha proba que consistirá nunha traducción oral inmediata dun texto facilitado polo Tribunal en lingua castelá, á lingua galega, que será calificada como Apto/Non apto. Non se permitirá preparación previa nin apoio documental ou bibliográfico, a duración máxima deste exercicio será de 30 minutos.4º EXERCICIO: entrevista persoal curricular, carácter obrigatorio e non eliminatorio A entrevista versará, principalmente, sobre a experiencia profesional, poidendo o Tribunal cualificar a actitude e aptitude cara ao desempeño do posto, integración en equipos de traballo, coñecemento do funcionamento dunha Administración pública, así como outras cuestións de índole socioeconómico (desempregado/a de longa duración, pertenza a colectivos de difícil reinserción laboral,.). O Tribunal deberá establecer os criterios de cualificación así como as preguntas a efectuar nesta entrevista, con carácter previo á realización da mesma. Cualificarase de 0 a 5 puntos, non sendo necesario acadar puntuación algunha, dado o seu carácter non eliminatorio. A) O Tribunal nomearase de conformidade co artigo 55.1. c) e d) e art.60 da Lei 7/2007 do Novo Estatuto do Empregado Público, así como garantindo a paridade na súa composición, de conformidade ao establecido na Lei de Igualdade do Home e da Muller e estará composto do seguinte xeito: A* Presidente e Secretario/a, actuando éste último con voz e voto: un/unha funcionario/a de carreira do Corpo técnico, preferentemente da Admón. local, titular e suplente, todos eles en desempeño de postos de igual grupo de pertenza que o convocado B* Vogais: O Tribunal compoñerase garantindo a composición eminentemente técnica e paritaria deste órgano colexiado (en base ao principio de especialidade/idoneidade), designándose a este efecto vogais titulares e suplentes, preferentemente do seguinte xeito: - Dous Técnicos superiores, grupo A1, preferentemente da Administración pública relacionados co posto convocado (2 titulares e 2 suplentes) - Un vogal titular e suplente, cuia designación cédese á proposta da Xunta de persoal funcionario, solicitando que na súa proposta se respecte o principio de paridade, así como de idoneidade e especialidade técnica. Este vogal actuará en nome e representación propia a través da designación nominativa que a Alcaldía-Presidencia dictará a tal efecto, poidendo nesta, motivadamente non acepta-la proposta efectuada se tal proposta conculca calquera dos principios de imparcialidade, idoneidade técnica ou similar B) O Presidente do Tribunal poderá dispoñer a incorporación ao Tribunal doutros asesores especialistas para as probas que considere pertinentes, limitándose os devanditos asesores a prestar a súa colaboración nas súas especialidades técnicas, e actuando con voz pero sen voto. C) O Tribunal non se poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindible a asistencia do Presidente e do/a Secretario/a. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente. D) Os vogais do Tribunal, titulares e suplentes, que actúen nestas probas terán a titulación correspondente, de conformidade co artigo 4 do Real Decreto 896/91, e percibirán as gratificacións correspondentes segundo o Real Decreto 462/2002, e as Bases de execución do Orzamento municipal prorrogado do 2010.7.1.- A cualificación de cada exercicio publicarase no taboleiro de Edictos do Concello, así como o chamamento para realización do seguinte exercicio. Comprementariamente será publicada na webb. municipal, aos meros efectos informativos. As cualificacións finais dos aspirantes serán o resultado da suma das puntuacións acadadas en cada un dos exercicios da fase de oposición maila puntuación acadada na fase de concurso. O/a aspirante coa maior puntuación será o proposto/a para nomeamento, establecéndose unha listaxe de tódolos/as aspirantes segundo orde de prelación das cualificacións totais. No caso de empate, optarase polo/a aspirante que teña mais puntuación na Fase de Oposición e, de persistir o empate, polo/a aspirante que acadara mais puntuación no exercicio práctico 7.2.- O Tribunal non poderá aprobar nin declarar que superan o proceso selectivo un número superior de aspirantes ao número de praza/s convocada/s. Rematada a cualificación dos/as aspirantes, esta determinará a proposta do Tribunal cualificador, elevando ao Sr. Alcalde-Presidente a correspondente proposta de nomeamento, inicialmente como funcionario/a en prácticas e, logo superado este período, como funcionario/a interino/a por vacante 7.3 - De non superar as probas establecidas ningún/ningunha aspirante, o Tribunal poderá declarar deserta a praza convocada. Asemesmo, segundo a listaxe de prelación das puntuacións totais, descrita no epígrafe 7.1, o Tribunal poderá determinar unha listaxe de reservas dos/as aspirantes que, non acadaran a maior puntuación (coa finalidade de cubrir rexeitamentos, baixas e outras vacantes temporais de natureza similar e/ou de postos asimilados ao convocado, así como para o suposto de non superación do período de prácticas establecido polo/a aspirante inicialmente nomeado en prácticas) 7.4.- Dado o trámite de urxencia do presente proceso selectivo, o/a aspirante proposto/a deberá presentar dentro do prazo máximo de 10 días naturais (a contar desde o día seguinte a aquel en que se fixo pública a listaxe final de puntuacións coa propostas de nomeamento/contratación), os documentos acreditativos de reunir todos e cada un dos requisitos que segundo a base segunda desta convocatoria se esixen para tomar parte na selección, así como toda a documentación requirida polo departamento de Persoal co fin de efectuar o nomeamento como persoal funcionario/a en prácticas. Estarán exentos/as, se tivesen relación anterior con esta Administración local, da xustificación documental, aqueles/as que o tivesen demostrado para obter o seu anterior nomeamento/contrato Establécese un período de prácticas, dende o momento do nomeamento interino/a en prácticas, de duración máxima de 6 meses, previo ao nomeamento como funcionario/a interino/a ao abeiro do art.10.1 c) do EBEP, para o/a aspirante que acade a maior puntuación. Durante este período de prácticas, o funcionario/a interino/a percibirá a totalidade das retribucións propias do posto de traballo, dada a situación coñecida como de “ prácticas in job”. Transcurrido o período máximo de 6 meses como funcionario/a en prácticas, o/a aspirante será nomeado funcionario/a interino/a, salvo que, por resolución motivada do órgano convocante, o/a aspirante proposto/a non supere este período de prácticas. Neste suposto, o/a funcionario/a en prácticas perderá o seu dereito a ser nomeado, pasando ao seguinte da lista, segundo listaxe de prelación de cualificacións totais. O/a seguinte aspirante da listaxe, procederá ao seu nomeamento como funcionario/a en prácticas, igualmente durante un período máximo de 6 meses, procedéndose co mesmo procedemento que co primeiro aspirante. Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos interesados/as nos casos e na forma establecidos pola Lei de Réxime das Administracións Públicas e do Procedemento Administrativo Común. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde dos procesos selectivos naqueles aspectos previstos ou non, nestas bases, sendo en todo caso aplicáble para o non previsto na presente convocatoria o Real Decreto RD 364/95 de 10 de marzo, a Lei 7/1985, de 2 de abril, o Real Decreto Lexislativo 781/1986, de 18 de abril, RD 896/91 e demais normas concordantes de xeral aplicación mentras no se opoñan ao establecido polo novo marco legal estatal, Lei 7/2007 de 13 de abril, Lei 13/2007 de modificación da Lei 4/1988 da Función pública de Galicia e demais concordantes.1. A Constitución Española de 1978. Dereitos e deberes fundamentais dos cidadáns. A Coroa: As funcións do Rei. O refrendo 2. As Cortes xerais: composición, atribucións e funcionamento. Aspectos básicos do proceso de elaboración e aprobación das leis 3. O Poder Xudicial. Consello Xeral do Poder Xudicial. O Goberno e a Administración. Goberno e Cortes xerais. Designación, duración e responsabilidade do Goberno 4. A organización territorial do Estado. As comunidades autónomas, sistema de distribución competencial 5. O Estatuto de Autonomía de Galiza. As institucions da CC. AA.: O Parlamento. O Consello da Xunta. O Presidente. O Valedor do Pobo. O Tribunal de Contas 6. O acto administrativo: concepto, clases e elementos 7. Nulidade e anulidade dos actos administrativos. A revisión de actos. A revogación de actos. A rectificación de erros materiais ou de feito 8. A eficacia dos actos administrativos. Executividade 9. Notificación dos actos. Publicación das disposicións xerais e actos administrativos. Demora e retroactividade da eficacia 10. Os recursos administrativos: principios xerais. Actos susceptibles de recursos administrativos 11. Clases de recursos: tramitación, prazos e efectos do silencio 12. Procedemento administrativo (I): natureza e fins. Regulamentación legal. Principios xerais de procedimento administrativo 13. Os interesados no procedimento administrativo. Dereitos dos cidadáns, en particular, acceso ós rexistros e arquivos 14. Procedemento administrativo (II): termos e prazos. Iniciación, ordenación e instrucción. Participación dos interesados.15. Terminación do procedimento: a resolución. Terminación convencional. Outros modos de terminación: desestimento, renuncia e caducidade. O silencio administrativo 16. O rexime local. Evolucion. A Carta Europea da autonomía local. A autonomía local: significado, contido e límites. Entidades que integran a administración local. Marco competencial 17. O Concello. Competencias municipais. Organización municipal, órganos necesarios e complementarios 18. Constitución, vixencia e finalización do mandato corporativo. O Alcalde: atribucións 19. O Pleno: composición e atribucións 20. Os Tenentes de Alcalde e os Concelleiros: competencias e atribucións 21. Xuntas de Goberno. Comisións informativas e outros órganos colexiados na Administración Local 22. A potestade regulamentaria das Entidades Locais. Órganos titulares 23. As Ordenanzas e Regulamentos. Elaboración e aprobación das Ordenanzas e Regulamentos, procedemento de elaboración, límites, control da potestade regulamentaria 24. A publicación das normas locais. Os bandos 25. Facendas Locais. Clasificación de ingresos e gastos. Estructura do Orzamento municipal.26. Procedemento de aprobación e modificación do Orzamento municipal 27. Economía de Arteixo. Sectores económicos. Actividade comercial e industrial 28. Historia de Arteixo. Patrimonio cultural e histórico. Arquitectura relixiosa, popular e civil. Xeografía e demografía de Arteixo 29. Lei 7/2007 de 13 abril, do Novo Estatuto do empregado público. Tipoloxía e organización do persoal público 30. Dereitos e deberes do persoal público 31. Situacións administrativas do persoal publico. Dereitos economicos e seguridade social 32. Réxime de incompatibilidades 33. Políticas de igualdade (a disposición na web municipal, nivel técnico) 1. Lei 31/1995, de 8 de novembro, de Prevención de riscos laborais. Antecedentes e modificacións posteriores 2. Regulamento dos servizos de prevención. Modificacións introducidas polo RD 604/2006 de 19 de maio e polo RD337/2010 de 19 de marzo 3. O sistema de xestión de riscos laborais: modalidades de organización. Integración da prevención na Admón local. Requerimentos legais 4. A avaliación de riscos laborais 5. O Plan de Prevención na Administración local. Colectivos protexidos. Vixiancia da saúde 6. Dereitos e deberes dos empregados públicos en materia preventiva 7. Aspectos técnicos da seguridade e saúde no traballo. Distintas técnicas para actuar en función da fase do accidente 8. As obrigas de prevención de riscos na subcontratación 9. Ordenanza xeral reguladora das obras e as conseguintes ocupacións necesarias para a implantación de servizos na vía pública: principios e normas xerais, licenzas, sinalización e balizamento das ocupacións na vía pública, inspección municipal 10. Movementos de terras: clasificación e características dos solos 11. Compactación. Construción de explanacións. Construción de terrapléns e pedrapléns. Capacidade de soporte das explanadas. Normas e especificacións. Normativa e especificacións 12. A explanada. Proxectos, execución e control de obras de terra 13. Caracterización tipos de solos. A súa relación co dimensionamento do firme estabilización de solos. Alternativas 14. Drenaxe. Tipos. Deseño Normativa actual. Evacución das augas superficiais. Erosión. Taludes 15. Rúas e zonas peonís. Problemática. Características dos pavimentos. Mobiliario urbano. Elementos. Conservación 16. Redes de enerxía eléctrica, telecomunicacións, telefonía e gas. Materiais e características de instalación. Distancias en proximidades, paralelismos e cruzamentos. Centros de transformación, armarios, cadros e depositos 17. Licencias para obras de canalización: informe técnico, replanteo previo, coordinación dos traballos e supervisión da obra executada. Actualización da infraestrutura existente e incorporación dos datos ao servizo correspondente 18. Alumeado público. Factores determinantes da visibilidade, compoñentes da instalación: lámpadas, equipos auxiliares, luminarias, soportes 19. Deseño dunha instalación de iluminación pública: parámetros básicos, materiais, implantación predimensionamento da instalación 20. Alumeado de parques e xardíns. Alumeado de vías públicas. Eficiencia enerxética 21. Conservación de pavimentos urbanos, zonas verdes e arborado, mobiliario urbano municipal, áreas de xogos infantís e áreas para maiores 22. A lexislación sobre augas terrestres: augas públicas e privadas.23. A servidume. Usos comúns e privativos 24. O aproveitamento das augas. Concesións e autorizacións. Reservas demaniais 25. A concesión en materia de augas. Revisión de concesións. Caducidade. Cambio de características. Rexistro de augas 26. Réxime xurídico do dominio público hidráulico, das zonas de servidume e de policía 27. Inalienabilidade, inembargabilidade e imprescritibilidade. Recuperación. O retracto 28. Utilización do dominio público, das zonas de servidume e de policía. Servidumes 29. Lexislación de Augas en relación á calidade da mesma. A Directiva 91/271/CEE e o RDLei 11/1995 e RD 509/1996 30. Plan Nacional de Calidade de augas: saneamento e depuración 2007-2015: situación actual 31. A auga no terreo. Tipos de auga no terreo. Zona de terreo segundo o tipo de auga. Acuíferos. Realimentación de acuíferos 32. Abastecemento de auga. Elementos que compoñen o sistema. Captación. Depósitos: funcións tipoloxía, criterios de dimensionamento, ubicación e deseño 33. Redes de distribución da auga potable. Estrutura xeral. Tipos de redes. Dimensionamento hidráulico da rede. Cálculo de pérdidas de carga. Cálculo de redes malladas 34. Modelos matemáticos de redes complexas. Tipos de tuberías para redes de distribución: materiais, tipos de xuntas. Criterios para a selección 35. Redes de saneamento. Deseño e xestión de augas negras, grises e de choiva. Sostenibilidade dos recursos 36. Depuración das augas potables. Sistemas convencionais de depuracións. Coagulación e floculación. Decantación. Filtrado 37. O papel de carbón activo e do ozono na depuración de augas. Desinfección da auga. Eliminación de nutrientes 38. Procesos de fangos activos. Reutilización de augas e fangos 39. Redes de sumidoiros (individuais e colectivos). Saneamento individual de augas residuais e augas de choiva 40. Sistemas de evacuación unitarios e separativos. Elementos construtivos. Criterios de deseño. Cálculo de caudais de augas residuais e pluviais. O método racional 41. Tipos de tubarías para redes de saneamento: materiais, tipos, axuntas. Tubos ríxidos e flexibles. Características esixibles a unha rede de saneamento. Intrínsecas fundamentais, dos condutos, das xuntas, resistencia ao ataque interior, relacións cos condutos de distribución das augas de abastecemento 42. Instalacións complementarias da rede de saneamento: baixantes, sumidoiros, pozos de rexistro, acometidas, cámaras de descarga, sifóns 43. Bombeos, elementos de peito; aliviadoiros e depósitos de retencións 44. Esquema general dunha EDAR. Procesos convencionais 45. Técnicas de depuración de augas residuais. Eliminación biolóxica de nutrientes 46. Control e índices de depuración de augas residuais urbanas. Esquema básico dunha depuradora 47. Problemas de contaminación en relación con efluentes industriais. Categorización do sector industrial. Características dos efluentes 48. Selección de parámetros contaminantes a efectos de establecimento de niveis de emisión 49. Obras hidraúlicas: concepto e natureza xurídica para execución, xestión e explotación de obras hidraúlicas públicas. Contrato de concesión de obras hidráulicas 50. Presas e Balsas: xeneralidades, clasificación. Organos de desagüe. Xestión de seguridade das presas 51. Estacións de bombeo. Conceptos básicos. Tipos de bombas: características, selección, transitorios 52. Elementos construtivos das estacións de bombeo: protección e tipos de estacións. As estacións de bombeo do servizo de augas de Arteixo 53. Pretratamento de augas residuais. Enxeñería de impulsións: trazados, tipos e cálculo 54. Ordenanza Fiscal nº 6 do Concello de Arteixo: taxa por prestación do servizo público de subministro de auga potabel a domIcilio e no Polígono de Sabón 55. Ordenanza Fiscal nº 9, taxa por prestación dos servizos da rede de sumidoiros e depuración de augas residuais 56. Ordenanza Fiscal nº 41 de Verquidos e do servizo municipal de saneamneto do Concello de Arteixo 57. Regulamento do servizo municipal de abastecemento de auga potabel e rede de sumidoiros en Arteixo ( BOP nº 130 de 12 de xullo) Arteixo, 5 de febreiro de 2015 O ALCALDE-PRESIDENTE Asdo.: Carlos Calvelo Martínez D/Dona. con DNI núm. con enderezo. C. P. Localidade. e telefono de contacto. e- mail. Que tendo coñecemento da Convocatoria do proceso selectivo de: * Enxeñeiro/a superior do Servizo de Augas e declarando explícitamente coñecer e aceptar as Bases reguladoras da Convocatoria, cumprindo os requisitos de acceso da Base 2ª (Base 2. d: non padecer enfermidade nin defecto físico que impida o normal desenvolvemento das funcións correspondentes a dita praza. As persoas con minusvalías deberan aportar certificación do correspondente organismo, facéndoo constar asemade na instancia, sinalando se precisan adaptacións para realización das probas; e Base 2. e: non ter sido separado mediante expediente disciplinario do servizo de calquera das Administracións Publicas, nin estar inhabilitado para o desenvolvemento de funcións publicas por sentencia firme) Aportase a tal efecto a seguinte documentación: (marcar cunha X ):  DNI copia cotexada  Titulación de acceso (orixinal ou copia cotexada)  Currícula vitae -segundo o esquema do Baremo de méritos das presentes Bases- con copia méritos académicos e profesionais  Taxas dereito exame (ou documentación acreditativa de estar eximido do pagamento)  Acreditación CELGA 4 ou equivalente (para exención da realización do exame de língua galega)  No suposto de MINUSVALÍA: descrición das adaptacións e/ou apoios necesarios para realización dos exercicios SOLICITA: sexa admitida esta Instancia para participar no proceso selectivo referido. Data, DNI e sinatura do/a aspirante: AO SR. ALCALDE – PRESIDENTE DO CONCELLO DE ARTEIXO